Jüri märts 2022 nr

**Rae vallas liikluspinna ruumikuju ja nime määramine**

Võttes aluseks kohanimeseaduse § 3 lõike 7 punktid 1 ja 2, § 4 lõike 1 punkti 4, § 5 lõike 1 punkti 3 ja lõike 4, § 6 lõiked 1 ja 2, § 7 lõike 2 punkti 3 ja lõike 6, § 8 lõike 1 punktid 1 ja 2 ning lähtudes kohaliku omavalitsuse korralduse seaduse § 30 lõike 1 punktist 4; Rae Vallavolikogu 14. detsembri 2004 määrusega nr 49 kehtestatud “Rae valla kohanimede määramise korra” § 18 ja arvestades, et kohanime määramise eelteate nr 253 avalikustamisel ettepanekuid ei esitatud, Rae Vallavalitsus annab

**korralduse:**

1. Muuta Harjumaal Rae vallas Lagedi alevikus ja Karla külas liikluspinna Jüri tee ruumikuju vastavalt korralduse lisaks olevale skeemile 253 (tähistatud punase joonega).
2. Korraldus saata 10 päeva jooksul kohanimenõukogule ja riikliku kohanimeregistri volitatud töötlejale.
3. Korraldus jõustub teatavakstegemisest.
4. Korralduse peale võib esitada Rae Vallavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või päevast, millal oleks pidanud korraldusest teada saama või esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

*/allkirjastatud digitaalselt/*

*/allkirjastatud digitaalselt/*

Madis Sarik

vallavanem Martin Minn

vallasekretär